கேள்வி: பணத்தாள்கள் சேகரிப்பு - வரிசை எண் பற்றி விளக்கவும்.
பதில்: பணத்தாள்களின் எண்ணிக்கையை அறிவதற்காக அச்சகங்கள் பணத்தாள்களில் வரிசை எண்ணை இடுகின்றன. சில பணத்தாள் சேகரிப்பாளர்கள் இந்த வரிசை எண்ணில் சிலவற்றை மட்டும் சேகரிக்கும் வழக்கம் கொண்டிருக்கிறார்கள். உதாரணமாக இந்தியப் பணத்தாள்கள் 6 இலக்க வரிசை எண்ணை பெரும்பாலும் கொண்டிருக்கின்றன. அந்த 6 இலக்கத்தின் முன்பு 3 இலக்கத்தில் ஆங்கில எழுத்துகளோ எண்களோ இடம்பெறுகின்றன. # பொதுவாக 6 இலக்க எண்களே அச்சடிக்கப்படும், 1 000 000 என்ற எண் மட்டும் விதி விலக்காக பணத்தாள்களில் அச்சடிக்கப்படுகிறது. இந்த எண் உள்ள பணத்தாள்களை மட்டும் சேகரிப்பவர்கள் உள்ளனர். மிக அரிதாக கிடைக்கும் ஒரு ரூபாய் தாள்கள், பழைய 100 நூறு ரூபாய் தாள்களில் இந்த எண் இருந்தால் கூடுதல் சந்தை மதிப்பினைப் பெறுகிறது. # ஒரே எண்ணை கொண்ட பணத்தாள்கள். (உதா - 111111, 666666) # பாலின்ரோம் எண்கள் (உதா - 654456, 123321) # ஏறுவரிசை மற்றும் இறங்குவரிசை எண்கள் (உதா - 234567, 654321) # புனித எண்கள். (உதா 214-RAM,786 -ISLAM,541- SAI) # சில பணத்தாள் சேகரிப்பாளர்கள் 144 - ஊரடங்கு, 143 - I LOVE YOU என்ற ஆங்கில வார்த்தையில் உள்ள எழுத்துகளின் எண்ணிக்கை, 916 - தங்கத்தின் மதிப்பை கூறும் எண் என்பதைப் போன்றும் சேகரிக்கிறார்கள். இவை தவிற 14 14 14 என்பதைப் போன்று தொடர்ச்சியாக வருகின்ற எண்களை சேகரிப்போரும் உள்ளனர். வரிசை எண் அடிப்படையில் பணத்தாள்களை சேகரிப்போர்கள் தங்களுக்கென ஒரு பாணியை வரையறை செய்து சேமிக்கத் தொடங்குகிறார்கள். இதனால் பணத்தாள் சேகரிப்பில் வரிசை எண்கள் பெரும்பங்கு வகிக்கின்றன.